**Dobeles Sporta skolas**

**pašnovērtējuma ziņojums**

|  |  |
| --- | --- |
| Dobele, 11.10.2021. |  |
| (vieta, datums) |  |

Publiskojamā daļa

SASKAŅOTS

|  |  |  |  |
| --- | --- | --- | --- |
| Dobeles novada Izglītības pārvaldes vadītāja | | | |
| (dokumenta saskaņotāja pilns amata nosaukums) | | |
|  |  | Aija Didrihsone | |
| (paraksts) |  | (vārds, uzvārds) | |
| 11.10.2021. |  |  | |
| (datums) |  |  | |

1. **Izglītības iestādes vispārīgs raksturojums**
   1. Izglītojamo skaits un īstenotās izglītības programmas 2020./2021.māc.g.

|  |  |  |  |  |  |  |
| --- | --- | --- | --- | --- | --- | --- |
| Izglītības programmas nosaukums | Izglītības  programmas  kods | Īstenošanas vietas adrese  (ja atšķiras no juridiskās adreses) | Licence | | Izglītojamo skaits, uzsākot programmas apguvi vai uzsākot 2020./2021.māc.g. | Izglītojamo skaits, noslēdzot programmas apguvi vai noslēdzot 2020./2021.māc.g. |
| Nr. | Licencēšanas  datums |
| Basketbols | 20V | Dzirnavu iela 4, Dobele, Dobeles novads; Edgara Francmaņa iela 5, Dobele, Dobeles novads; Tērvetes iela 10, Dobele, Dobeles novads | P-17617 | 10.10.2018. | 13 | 13 |
| Handbols | 20V  30V | Tērvetes iela 10, Dobele, Dobeles novads; Dzirnavu iela 4, Dobele, Dobeles novads; Edgara Francmaņa iela 5, Dobele, Dobeles novads. | P-17619  P-17620 | 10.10.2018.  10.10.2018. | 91  21 | 90  19 |
| Ložu šaušana | 20V  30V | Īles iela 1, Dobele, Dobeles novads | P-17621  P-17622 | 10.10.2018.  10.10.2018. | 33  5 | 37  10 |
| Peldēšana | 20V | Dzirnavu iela 4, Dobele, Dobeles novads | P-17623 | 10.10.2018. | 73 | 76 |
| Riteņbraukšana | 20V  30V | Tērvetes iela 10, Dobele, Dobeles novads; Īles iela 1, Dobele, Dobeles novads | P-17625  P-17626 | 10.10.2018.  10.10.2018. | 24  14 | 28  12 |
| Svarcelšana | 20V | Francmaņa iela 5, Dobele, Dobeles novads | P-17627 | 10.10.2018. | 7 | 0 |
| Vieglatlētika | 20V  30V | Tērvetes iela 10, Dobele, Dobeles novads; Edgara Francmaņa iela 5, Dobele, Dobeles novads. | P-17629  P-17630 | 10.10.2018.  10.10.2018. | 76  6 | 75  5 |

1.2 Pedagogu un atbalsta personāla nodrošinājums

|  |  |  |  |
| --- | --- | --- | --- |
| NPK | Informācija | Skaits | Komentāri (nodrošinājums un ar to saistītie izaicinājumi, pedagogu mainība u.c.) |
|  | Pedagogu skaits izglītības iestādē, noslēdzot 2020./2021.māc.g. (31.08.2021.) | 18 | 100% nodrošināti ar nepieciešamajiem treneriem. Kadru mainība zema |
|  | Ilgstošās vakances izglītības iestādē (vairāk kā 1 mēnesi) 2020./2021.māc.g. | 0 |  |
|  | Izglītības iestādē pieejamais atbalsta personāls, noslēdzot 2020./2021.māc.g. | 0 |  |

* 1. Informācija, kura atklāj izglītības iestādes darba prioritātes un plānotos sasniedzamos rezultātus 2021./2022.māc.g. (kvalitatīvi un kvantitatīvi, izglītības iestādei un izglītības iestādes vadītājam)

2021./2022.māc.g. skolas prioritātes:

* Pilnveidot treneru prasmi organizēt mūsdienīgu mācību treniņu un audzināšanas procesu, pievēršot uzmanību izglītojamo individuālajām spējām.
* Turpināt aktualizēt mūsdienīgu digitālo rīku un tehnoloģiju izmantošanu mācību treniņu procesā, informācijas apstrādē, saglabāšanā.
* Īpašu uzmanību pievērst darbam ar vecākiem – to iesaistīšanā skolas darba izvērtēšanā. Panākt ventilācijas sistēmas ierīkošanu skolas sporta zālē.
* Profesionālās pilnveides kursi izglītības iestādes vadītājam, lai pilnveidotu savas digitālās prasmes.

1. **Izglītības iestādes darbības pamatmērķi** 
   1. Izglītības iestādes misija – Nodrošināt augstākās kvalitātes profesionālās ievirzes sporta izglītību, kas sniedz mūsu audzēkņiem iedvesmojošu mācību treniņu pieredzi.
   2. Izglītības iestādes vīzija par izglītojamo – Kvalitatīva, konkurētspējīga, pārmaiņām atvērta, tradīcijām bagāta profesionālās ievirzes izglītības iestāde, kur izglītojas un trenējas izglītojamie, kuri orientēti uz augstiem sportiskiem sasniegumiem un veselas, fiziski, garīgi un emocionāli attīstītas personības veidošanu.
   3. Izglītības iestādes vērtības cilvēkcentrētā veidā – mērķtiecība, audzēkņu augsti sportiskie sasniegumi, stabils treneru kolektīvs, tradīcijas.
   4. 2020./2021.mācību gada darba prioritātes (mērķi/uzdevumi) un sasniegtie rezultāti

* **Moderno tehnoloģiju, novitāšu ieviešana un izmantošana mācību treniņu procesā.**

2020./2021. mācību gadā Sporta skolas treneriem, administrācijai un visiem novada sporta skolotājiem tika noorganizēti seminari ‘’Modernās tehnoloģijas sporta treniņā’’ un ‘’Radošums sporta treniņā’’.

Treneru anketēšanā un intervijās iegūtā informācija liecina, ka 71% no viņiem izmanto dažādas modernās tehnoloģijas darbā ar audzēkņiem. Pandēmijas laikā modernās tehnoloģijas plaši tika izmantotas, lai nodrošinātu informācijas nosūtīšanu un atgriezeniskās saiknes saņemšanu no audzēkņiem. 80% treneru uzskata, ka organizējot mācību treniņu darbu attālināti rosināja viņus būt radošiem.

* **Aktivizēt skolas audzēkņu sadarbību** (kopēji pasākumi, skolas padomes iesaistīšana utt).

Skolas audzēkņi, viņu vecāki un skolas padome tika iesaistīti direktora profesionālās darbības novērtēšanā (Saruna ZOOM ar akreditācijas komisijas pārstāvjiem).

Pandēmijas dēļ nenotika plānotais audzēkņu pasākums.

* **Sporta skolas infrastruktūras pilnveidošana. (**Ventilācijas sistēmas ierīkošana Sporta skolas zālē. Palīgtelpu remonts. Šautuves jumta remonts).

Veikta tirgus izpēte ventilācijas sistēmas ierīkošanai. Pabeigts plānotais šautuves jumta remonts. Skolā izremontētas divas noliktavas telpas.

1. **Kritēriju izvērtējums** 
   1. Kritērija “Administratīvā efektivitāte” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Mācību gada noslēgumā treneri veic SVID analīzi par savu darbu. Administrācijai individuālās sarunas ar treneriem mācību gada noslēgumā. Direktora, skolas darba pašvērtēšanā iesaistīta administrācijas komanda, treneri, skolas padome, dibinātājs, izglītojamie. | Direktora skolas darba pašvērtēšanā nepieciešams vairāk iesaistīt audzēkņu vecākus, izglītojamos. |
| Maza personāla mainība. Personāls ir stabils, profesionāls, saprot izvirzītos mērķus un vēlas sasniegt tos. | Nepieciešamība stimulēt darbinieku iniciatīvu (idejas, priekšlikumi) skolas tālākā darba plānošanā, tās attīstībā. |
| Skolas grāmatvedības pakalpojumus pilda centralizētā grāmatvedība. Skolā izveidota sistēma budžeta sastādīšanā. Regulāra, dokumentēta informācija no centralizētās grāmatvedības par budžeta izpildi. | Iestādes vadītāja aktīvāka darbība papildus finanšu līdzekļu piesaistē. piedaloties starptautiskos un vietēja mēroga projektos ar mērķi nodrošināt treneru pieredzes apmaiņu, metodisko zināšanu pilnveidošanu un materiālās bāzes papildināšanu. |

* 1. Kritērija “Vadības profesionālā darbība” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Vadītājs prot cieņpilni paust savu redzējumu, nepopulāru viedokli gan publiskajā, gan iekšējā komunikācijā. | Izveidot sistēmu regulārai iekšējo normatīvo aktu pārraudzībai un aktualizēšanai. |
| Vadītājs iesniedzis priekšlikumus ‘’Sporta politikas pamatnostādnes 2021. – 2027.’’projektam. | Jāpilnveido kolektīva komunikācijas prasmes. |
| Vadītājs regulāri piedalās LSIIDP darbā. |  |

* 1. Kritērija “Atbalsts un sadarbība” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Regulāra, pozitīva sadarbība ar dibinātāju, lai līdzdarbotos dibinātāja rīkotajās aktivitātēs, lai nodrošinātu kvalitatīvu mācību treniņu procesu. | Nepieciešams aktivizēt, stimulēt inovāciju ieviešanu izglītības iestādē. |
| Atjaunota darba spējīga skolas padome. | Izveidot sistēmu sadarbībai ar vecākiem iesaistot skolas padomi, izmantojot e-klasi. |
|  | Rosināt izglītojamos veidot izglītojamo pašpārvaldi un radīt apstākļus tās aktīvai darbībai. |

* 1. Kritērija “Pedagogu profesionālā kapacitāte” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| 56% pašreiz strādājošo treneru ir skolas absolventi, kuri ieguvuši nepieciešamo kvalifikāciju un atgriezušies strādāt skolā. | Izveidot sistēmu treneru savstarpēju nodarbību vērošanai, labās pieredzes popularizēšanai. |
| Skolā izveidota sistēma treneru darba pašvērtēšanai. |  |

1. **Informācija par lielākajiem īstenotajiem projektiem par 2020./2021.māc.g.**
   1. to īsa anotācija un rezultāti;

2020./2021. mācību gadā projektus skola nav īstenojusi.

1. **Informācija par institūcijām, ar kurām noslēgti sadarbības līgumi** 
   1. Sadarbības līgumi nav noslēgti.
2. **Audzināšanas darba prioritātes trim gadiem un to ieviešana**
   1. Prioritātes (bērncentrētas, domājot par izglītojamā personību):

* Sekmēt izglītojamā nacionālās un valstiskās identitātes un patriotisma nostiprināšanos, radot izglītojamam iespēju līdzdalībai tautas tradīciju un kultūrvēsturiskā mantojuma saglabāšanā;
* Skolas pozitīvā tēla veidošana sabiedrībā;
* Skolas tradīciju saglabāšana un pilnveidošana nodrošinot ikviena audzēkņa līdzdalības iespējas.
  1. 2-3 teikumi par galvenajiem secinājumiem pēc mācību gada izvērtēšanas

2020./2021. mācību gads bija izaicinājumu un netradicionālu risinājumu pārbagāts. Mācību process prasīja radošumu, izdomu, netradicionālus risinājumus. Attālinātais mācību process pārbaudīja uzticēšanos, sadarbību starp audzēkņiem un treneriem. Daļai audzēkņu trūka motivācija, lai veiktu visu trenera plānoto. Klātienes treniņu un sacensību trūkums vairākiem audzēkņiem lika pārdomāt savu turpmāko dalību Sporta skolā.

1. **Citi sasniegumi**
   1. Jebkādi citi sasniegumi, par kuriem vēlas runāt izglītības iestāde (galvenie secinājumi par izglītības iestādei svarīgo, specifisko).

Neskatoties uz to, ka lielāko daļu no 2020./2021. m.g. mācību treniņu process notika attālināti, skolas audzēkņi spēja izcīnīt medaļas Eiropas čempionātā šaušanā, piedalījās Eiropas čempionātā riteņbraukšanā, kā arī guva medaļas Baltijas čempionātā vieglatlētikā. Handbola komandas uzvarēja starptautiskos turnīros Igaunijā un Lietuvā.

* 1. Izglītības iestādes informācija par galvenajiem secinājumiem pēc valsts pārbaudes darbu rezultātu izvērtēšanas par 2020./2021.mācību gadu un par sasniegumiem valsts pārbaudes darbos pēdējo trīs gadu laikā.

Mācību treniņu darba izvērtēšana katra mācību gada beigās ir pamats mācību treniņu grupu pārcelšanai un apstiprināšanai nākamajā mācību gadā.

Pēdējo 3 gadu laikā sasniegts progress augstu sasniegumu sportā ložu šaušanā, handbolā, riteņbraukšanā un vieglatlētikā. Palielinājies Latvijas izlases dalībnieku un kandidātu skaits (2019./2020. -55, 2020./2021.-71). Darbu sākuši jauni treneri handbolā, riteņbraukšanā un ložu šaušanā.

Izglītības iestādes vadītājs Viesturs Dude